سوریه ده گی آتش کیس نی اوچ اولکه تعقیب آستیگه آله دی
قزاقستان نینگ پایتختی آستانه ده گی اوچره شوولری نینگ ضامن اولکه لری ترکیه، روسیه و ایران، سوریه ده آتش کیس نینگ تعقیب ایتیلیشی اوچون بیر میکانیزم ایجاد ایتیلیشی گه قرار بیردیلر.
سوریه تینچ لیک اوچره شوولری نتیجه سیده اوچ اولکه تامانیدن قبول قیلینگن اعلامیه نی قزاقستان تشقی ایشلر وزیری قیرات عبدالرحمن اوف اوقیدی.
شونده ی بولیب، روسیه، ترکیه و ایران تامانیدن آتش کیس فضاسی نینگ تعقیب ایتیلیشی و عملی بولیشی تأمین ایتیله دی.
اوچ ضامن اولکه سوریه ده گی اوروش نینگ حل یولی نینگ عسکری ایمس ایکن لیگینی قید ایتیب، خلق ارا جمعیت گه بیرلشگن ملتلر تشکیلاتی نینگ 2254 - رقم قراریده گی آدیم لرنینگ عملی قیلینیشی اوچون سوریه ده گی سیاسی جریانگه همکارلیک قیلیش لری سوره لدی.
ترکیه، روسیه و ایران نینگ مخالف کوچلرنینگ سیویس نینگ جنوره شهریده گی اوچره شوولریگه قتنشماقچی بولگن لیکلرینی حمایه قیلگن لیکلری بیلدیریلدی. اوچ ضامن اولکه نینگ سوریه ده گی قوراللی مخالف لرنینگ ترور گروه لریدن اجره تیلیش لری نینگ ضروری ایکن لیگی قید ایتیلدی. عین دمده بو اوچ اولکه سوریه نینگ "یک پارچه" لیگی گه صادق قالرلیکلرینی تکرار قیلدیلر.
اوچ ضامن اولکه نینگ سوریه ده ترورچیلیک که قرشی مشترکاً کوره ش آلیب باریش گه آماده ایکن لیکلری اورغولندی. آستانه نینگ ایسه "سوریه لیک گروه لرنینگ ملاقات لری اوچون اینگ مناسب جای" ایکن لیگی قید ایتیلدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
